 **Den norske kirke**

**Indre Østfold kirkelige fellesråd**

**MØTEBOK**

**INDRE ØSTFOLD KIRKELIGE FELLESRÅD**

Tid: 14.01.2025 kl 14.00.

Sted: Kirkestallen ved Hobøl kirke, Mjærumveien 63, 1827 Hobøl.

**Tilstede:** Bjørn Solberg (leder/Eidsberg,) Anne Kiserud (Spydeberg,) Jan Semb Mathiesen (Hobøl,) Arne Lein (Askim,) Tormod Karlsen (Trøgstad), Bjørnar Grønbech (kommunal repr.) prost Kjartan Bergslid.

Fra administrasjonen: kirkeverge Anne-Grethe Larsen.

**Forfall:** Sigmund Lereim

**Saksliste**

**Sak 01/25** **Godkjenning av innkalling og sakliste.**

***Vedtak:***

Innkalling og sakliste godkjent.

**Sak 02/25** **Godkjenning av protokoll fra forrige møte, 10.12.2024.**

***Vedtak:***

Protokollen godkjent.

**Sak 03/25** **Orienteringer.**

Orientering fra prosten, kirkevergen og FR-leder om aktuelle saker.

**Prosten:**   
I møte med biskop og stiftsdirektør fått beskjed om at det settes ikke inn vikar ved sykdom eller omsorgspermisjon. Det betyr at det er primæroppgavene som prestene skal gjøre.

**Kirkevergen:**   
Nytt varamedlem for kommunal representant, Per Arvid Saug.   
Status kontorutbygging  
Status søknad om kommunal garanti  
Diverse ansettelser i FR

**Leder i fellesrådet:**Deltok på Biskopens nyttårsmottakelse 12.1.2025.

***Vedtak:***

Tas til orientering. 

**Sak 04/25** **Driftsbudsjett og økonomiplan 2025-2028**

Hvert år i januar vedtar fellesrådet sitt budsjett, etter at drifts- og investeringstilskudd til kirkelig fellesråd er vedtatt i kommunens budsjettsak i desember.

Tilskudd til drift fra kommunen er bevilget med kroner 32 420 000,- for 2025.

Økningen i driftstilskuddet fra kommunen for 2025 er dermed på 4%. Til investering for 2025 er det bevilget 4.750.000,- fra kommunen.

Våre avgifter og priser er økt med ca. 6%. Festeavgiften er økt med kr 50 fra 2024-2025. Denne er vedtatt av kommunestyret etter fellesrådets forslag.

**Særskilt om driftsbudsjettet 2025:**

Ansvar 100 Kirkelig administrasjon; Lønnsøkning 4,1%    
Økning i pensjonen fra 16% til 17%.   
I tillegg kommer 2 % ansatts andel- til sammen 19%.

Lønnsrefusjon fra BDR er lagt inn med sannsynlig refusjon basert på de vi mottar refusjon for i 2024, og i samme stillingsbrøk.

Alle utgifter og inntekter lagt inn med erfaringstall og justert etter forventet inntekt og utgift.

Møtegodtgjørelse i fellesrådet er lagt inn med en lavere sats- kr 1000 pr møte. Godtgjørelse til leder av fellesrådet kr 50 000 pr år.

Utgifter til annonsering i Smaalenenes avis reduseres i løpet av året. Bruke medarbeideren mye mer og legge inn detaljer der som gir mer info ut på hjemmesiden. Det planlegges også for å sende ut nyhetsbrev. På sikt annonseres det til de store høytidene.

Det er lagt inn i budsjettet renter og avdrag på lån til kontorutbyggingen.

Ansvar 200 Kirke; Det er lagt inn midler til vikarer for organister og kirketjenere når de skal ha sine frisøndager/ferie + når det er flere gudstjenester på en søndag til samme tidspunkt i samme sokn.

Ansvar 300 Kirkegård; er det lagt inn i budsjettet midler til sommerhjelp på kirkegårdene og å leie inn fagfolk til spesielle oppgaver som skal utføres på kirkegårdene.

Ansvar 330 Andre bygninger; er det lagt inn midler for å gjøre en oppgradering kjøkken Kirkestallen i Hobøl.

Ansvar 400 Menighetsblad; 3 utgivelser i 2025 slik som i 2024.

Ansvar 401 Kirkemusikk; Videreføring av budsjett 2024 med mulighet for å leie inn musikere til gudstjenester og konserter.

Ansvar 410 Trosopplæring; videreføring av budsjett 2024.

Ansvar 420 Diakoni; videreføring av budsjett 2024

Ansvar 422 Kirkekroa; 50% stilling daglig leder

**Særlig om investeringsplanen 2025-2028:**

Forslagene som ligger inne i investeringsplanen er en videreføring av noen prosjekter som har pågått i 2024. Det er også funnet rom til noen nye prosjekter, slik som teleslynge til flere av kirkene, orgelet i Hovin og Eidsberg, etablere flere minnelunder eller som var med i forslag til økonomiplan i fjor. Tiltak som det kan forventes at kan omsøkes for tilskudd fra RA fra 2025 er lagt til det året eller senere.

***Vedtak FR-sak 04/25:***

IØKF vedtar driftsbudsjett 2025 slik det foreligger i vedlegget «Økonomisk oversikt drift.» Annonsering i Smaalenenes avis skal fortsette slik som det er nå.

IØKF vedtar investeringsbudsjett 2025 slik det foreligger i vedlegget «Økonomisk oversikt investering».

Økonomiplan 2025-2028 vedtas slik det foreligger i vedlegget.

Det gis myndighet til kirkevergen til å foreta omdisponeringer innenfor vedtatt ramme i budsjettet.

**Sak 05/25 Valg av ny nestleder i fellesrådet/leder i kirkelig administrasjonsutvalg.** Fellesrådet valgte ny nestleder for 2025 i sitt møte den 5.11.2024 sak 62/24. Sigmund Lereim ble gjenvalgt. Pga helsemessige årsaker må fellesrådet velge en ny nestleder for 2025. Det har vært praksis i Indre Østfold kirkelige fellesråd at nestleder også er leder for kirkelig administrasjonsutvalg.   
Saken legges frem uten forslag.   
***Vedtak: Saken ble utsatt.***

**Sak 06/25 Eventuelt**

Askim 23.01.2025

Vel møtt!

For fellesrådet;

Bjørn Solberg (sign.) Anne-Grethe Larsen

Leder i IØKF Kirkeverge/daglig leder IØKF